hvordan du undgår dumme (og dyre) fejl i lejekontraktens §11
lejekontrakten er det juridiske dokument, der binder lejer og udlejer til lejeaftalen og sætter rammen for lejeforholdet. det er derfor også et vigtigt dokument at udfylde juridisk korrekt, men desværre også et dokument, der nemt kan laves dumme fejl i.

 

lejeloven og boligreguleringsloven kan være svære at navigere i, det ved vi. det kan være svært at forstå alle paragrafferne, hvordan de hænger sammen, og hvilken betydning de forskellige regler har for dine muligheder som udlejer. derudover opdateres lejelovgivningen hele tiden, så tilføjelser eller fravigelser, du måske tidligere har brugt i §11, kan være ulovlige i dag. derfor kan du nemt komme til at pålægge lejer forpligtelser, du ikke har ret til – eller fratage lejers ufravigelige rettigheder – uden du er klar over det.

 

bliver lejer klar over, at der er fejl i lejekontrakten og i §11, kan lejer altid inddrage huslejenævnet, som vil tage stilling til det videre forløb. typisk vil dette medføre mange omkostninger for dig, som udlejer, hvis du ikke har 100% styr på lejekontrakten. derfor vil vi gerne hjælpe dig til at spotte de mest hyppige fejl i lejekontraktens §11, så du undgår bøder til bl.a. energistyrelsen, tilbagebetaling af aconto og tabt fortjeneste ifm. huslejen – år efter år.

